Missatge: L'IEC denuncia que molts mitjans maltracten la llengua# Mònica Terribas creu que no es tracta d'un avergonyiment, sinó d'un menor coneixement de la llengua. Diu que TV3 vigila, però que és difícil assolir la correcció absolutaAvui · 19/8/2008El president de la secció filològica de l'Institut d'Estudis Catalans, Joan Martí, ha lamentat, en el marc de la Universitat Catalana d'Estiu, que "la majoria de mitjans de comunicació "sentin el rubor de parlar bé la llengua catalana", i que "sentin angúnia per tot allò que s'allunya massa de la llengua veïna".A parer de Martí, els mitjans prefereixen el recurs més fàcil, que sovint es tradueix en castellanismes o mots incorrectes, abans que utilitzar la llengua amb puresa. Per al representat de l'IEC, aquesta actitud està provocant que "el català s'acosti progressivament a l'alienació amb el castellà".Joan Martí ha advertit que la desaparició d'una llengua sovint es produeix pel fenomen anomenat linguofàgia, en què una llengua acaba incorporant com a normals solucions que no li són pròpies, alhora que fa desaparèixer les solucions genuïnes.Vergonya o poca formació?La directora de TV3, Mònica Terribas, ha respost a les acusacions del president de la secció filològica de l'IEC assegurant que "no crec que sigui una qüestió d'avergonyiment, sinó que les noves generacions de professionals tenen un coneixement menor de la llengua i també un menor nivell d'autoexigència en la correcció".Terribas creu que hi ha factors que juguen en contra d'aquesta correcció absoluta, com ara les connexions en directe o les informacions de corresponsals que no sempre poden ser corregides a temps.Tot i aquestes dificultats, Terribas creu que la solució pot passar per contractar professionals amb un nivell adequat en totes les competències lingüístiques, i TV3 "seguir vetllant perquè el català sigui el màxim de curós possible".
Emocions: no emotion

Resposta: Això que diu de les connexions en directe i els corresponsals no és excusa. Se't pot escapar un "de que" o alguna forma sintàctica no recomanable, fins i tot alguna expressió dialectal no admesa dins l'estàndard en l'àmbit general (si en l'àmbit restringit), però paraules com "vivenda" i altres formes castellanes NO HAURIEN DE SER-HI.   Que les noves generacions no tenen coneixement de la llengua ni autoexigència? No van anar a la universitat? No van aprendre l'estàndard oral i escrit de la llengua catalana? No els fan proves abans d'entrar a TVC? Que són menys curosos? Doncs ho vigiles i poses sancions, que sembla que la llengua no sigui important. I recordo que als anys 80 els impulsors de TV3 no havien après  català en sa vida més enllà de l'àmbit privat. És que els nous periodistes sociates han de fer menys esforç que els d'abans?
Emocions: anger, distrust